ಚಳಿಮಳೆ ಲೆಕ್ಕಿಸದೇ, 2ನೇ ದಿನ ಉಪನ್ಯಾಸಕರ ಅಹೋರಾತ್ರಿ ಧರಣಿ ಬೆಂಗಳೂರು: ನೇಮಕಾತಿಯ ಅಧಿಕೃತ ಆದೇಶ ಪ್ರತಿಗಾಗಿ ಪ್ರತಿಭಟನೆ ನಡೆಸುತ್ತಿರುವ ಪಿಯು ಉಪನ್ಯಾಸಕರ ಅಹೋರಾತ್ರಿ ಧರಣಿ ಎರಡನೇ ದಿನವೂ ಮುಂದುವರಿದಿದೆ. ಮೊನ್ನೆ ರಾತ್ರಿಯಿಂದಲೇ ಪ್ರತಿಭಟನೆ ಆರಂಭಿಸಿದ್ದು, ಅಲಾಟ್ ಆಗಿರುವ ಕಾಲೇಜುಗಳಿಗೆ ರಿಪೋರ್ಟ್ ಮಾಡಿಕೊಳ್ಳೋಕೆ ಅಧಿಕೃತ ಆದೇಶ ಪ್ರತಿ ನೀಡುವಂತೆ ಆಗ್ರಹಿಸಿ ಬೆಂಗಳೂರಿನ ಪಿಯು ಬೋರ್ಡ್ ಎದುರು ಉಪನ್ಯಾಕಸರು ಪ್ರತಿಭಟನೆ ನಡೆಸುತ್ತಿದ್ದಾರೆ. ಕೌನ್ಸೆಲಿಂಗ್ ಮೂಲಕ 1,203 ಉಪನ್ಯಾಸಕರ ನೇಮಕಾತಿಯಾಗಿ ವರ್ಷವಾದ್ರೂ ಅಧಿಕೃತ ಆದೇಶ ಪ್ರತಿ ಕೊಟ್ಟಿಲ್ಲ ಅಂತ ಚಳಿ, ಗಾಳಿ, ಮಳೆಯನ್ನೂ ಲೆಕ್ಕಿಸದೆ ಪ್ರತಿಭಟನೆ ಮಾಡ್ತಿದ್ದಾರೆ.